Public procurement notice: Prior Information Notice Without Call For Competition
Published: 2022-02-21
Buyer: Helsingin kaupunki, kaupunkiympäristön toimiala
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Helsingin kaupungin kaupunkiympäristön toimiala on kartoittamassa Vesienhallinnan suunnitteluohjelmiston kilpailutusta.
Tämä ei ole hankintailmoitus eikä osallistumispyyntö, vaan mahdollisille toimittajille osoitettu tietopyyntö. Tietopyyntö ei velvoita hankintayksikköä toteuttamaan hankintaa. Mikäli tietopyynnössä kuvattu hankinta päätetään toteuttaa, se saattaa poiketa sisällöltään tai hankintamenettelyn valinnan osalta tietopyynnön sisällöstä.
Tietopyyntöön vastaaminen ei sido mahdollista toimittajaa, eikä ole edellytyksenä myöhemmin varsinaiseen tarjouskilpailuun osallistumiselle. Tietopyyntöön vastaaminen tai vastaamatta jättäminen ei vaikuta mahdollisen toimittajan asemaan varsinaisessa tarjouskilpailussa. Tietopyyntöön vastaamisesta ei makseta korvausta.
Tietopyynnön tavoitteena on kartoittaa potentiaalisia toimittajia. Tietopyynnön avulla saatu aineisto voi vaikuttaa siihen, miten hankinnan kriteerit asetetaan ja mitä hankintamenettelyä tullaan käyttämään.
Tietopyyntöön vastaamalla potentiaalisilla toimittajilla on mahdollisuus kommentoida hankinnan kuvausta, sen keskeisiä toiminnallisuuksia ja vastata hankintayksikön kysymyksiin. Kysymykset on esitetty jäljempänä tietopyynnön kohdassa Kuvaus hankinnasta.
Pyydämme ilmoittamaan, mikäli vastaus näkemyksenne mukaan sisältää liikesalaisuuksia tai muuta salassa pidettävää tietoa. Pyydämme yksilöimään ja merkitsemään ko. tiedot selvästi.
Potentiaalisia ehdokkaita pyydetään lähettämään mahdolliset kysymykset 28.2.2022 mennessä sähköpostitse osoitteeseen kymp.hankinnat@hel.fi.
Hankinnan tarkoituksena on löytää paikkatietopohjainen ohjelmisto, joka tukee Helsingin kaupungin vesienhallinnan suunnittelua sekä operatiivista tulvatorjuntaa.
- esisuunnitteluvaiheen alustavat tarkastelut maankäytön vaikutuksista muodostuvien hulevesien määriin ja virtausreitteihin (muutokset maankäytössä)
Ohjelmiston avulla tulisi voida visualisoida ja arvioida huleveden virtausreittejä, maastopainanteita, hulevesitulvia sekä meriveden nousuun liittyviä tulvatilanteita. Ohjelmistossa tulee olla mahdollisuus pintamallin yleispiirteiseen muokkaukseen sekä valuntakertoimien määrittämiseen. Ohjelmiston tulee kyetä käsittelemään sujuvasti laajoja pintamalleja (Helsingin kaupungin alue 1x1 m DEM) ja mahdollistamaan nopea skenaariovertailu esimerkiksi vaihtuvilla sademäärillä sekä maastomuokkauksilla. Ohjelmistoon tulee voida tuoda käyttäjän omaa paikkatietoaineistoa joko yleisimmissä tiedostomuodoissa tai rajapintapalveluiden kautta.
2. Kattaako ratkaisunne kuvauksen mukaisen kokonaisuuden vai onko kuvauksessa jokin sellainen toiminnallisuus, jota ette pysty tarjoamaan?
3. Onko kuvauksessa jokin sellainen määrittely, toiminnallisuus tai osa, joka mielestänne puuttuu ja tulisi huomioida mahdollisessa hankinnassa? Voitte esittää myös vaihtoehtoisen ratkaisun, jolla kyetään täyttämään hankinnan tarkoituksen ja käyttökohteiden mukainen tarve.
4. Miten palvelun tietosuoja- ja tietoturvan hallinta on toteutettu? Onko palvelun tarjoajalla ISO 27001 sertifikaattia tai vastaavaa sertifioitua tietoturvan hallintamallia käytössään? Toimita liitteenä palvelun tietosuoja- ja tietoturvakuvaus.
Helsingin yleiset tietoturvan ohjeet toimittajalle saa pyydettäessä, joiden tarpeisiin palvelun tulee vastata.